Č. spisu: OU-BB-MPO-2024/001252-014 SY  
Z á p i s n i c a


z vyhodnotenia Osobitného ponukového konania, ktoré sa konalo 05.12.2024, v kancelárii č. 220, na majetkovoprávnom odbore Okresného úradu Banská Bystrica.

Predmetom Vyhlásenia elektronickej aukcie, bola ponuka na predaj nehnuteľností, k.ú. Jesenské, obec Jesenské, vedených ako:
· stavba súp.č. 44 – rodinný dom na parc. č. 81/5, zapísaná na LV č.130 – spoluvlastnícky podiel 1/1,
· pozemok CKN parc. 79 – záhrada o výmere 514 m2,
· pozemok CKN parc. 81/2 – zastavaná plocha a nádvorie o výmere 222 m2,
· pozemok CKN parc. 81/5 – zastavaná plocha a nádvorie o výmere 88 m2
pozemok CKN parc. 83/2 – zastavaná plocha a nádvorie o výmere 135 m2.


Nehnuteľnosti pripadli do vlastníctva štátu na základe Uznesenia Okresného súdu v Lučenci 14D/446/2021-43, Dnot 149/2021, z titulu odúmrte.  

Ponukové konanie bolo vykonané v súlade s ustanovením §8 ods.1 zákona 278/1993 Z.z. o správe majetku štátu v znení neskorších predpisov.

Primeraná cena v zmysle ustanovenia §8a ods.3 zákona 278/1993 Z.z., bola zistená Znaleckým posudkom č. 41/2024 zo dňa 05.07.2024, ktorý vypracovala znalkyňa Ing.arch. Anna Václavíková, so sídlom Ul. Kláštorná 531/15, 984 01 Lučenec - Opatová. Podľa citovaného znaleckého posudku bola všeobecná hodnota týchto nehnuteľností určená na 3.770,-  €.

Ponuka na prevod správy majetku štátu iným správcom bola zverejnená 27.09.2024 v Registri ponúkaného majetku štátu. V lehote stanovenej na doručovanie ponúk t.j. od 28.09.2024 do 28.10.2024, neprejavil záujem žiadny správca.


Osobitné ponukové konanie sa uskutočnilo zverejnením v Registri ponúkaného majetku štátu, dňa 30.10.2024, s primeranou cenou 3.770,-€. Na uverejnenú ponuku sa v určenej lehote (31.10.2024 – 21.11.2024) prihlásili štyria záujemcovia:
· ev.č. ponuky 0112208/2024 – doručená 05.11.2024 – I.C., Jesenské – 3.770,- €
· ev.č. ponuky 0113571/2024 – doručená 07.11.2024 – P.M., Jesenské – 4.000,- €
· ev.č. ponuky 0114122/2024 – doručená 08.11.2024 – S.R.G., Nové Mesto nad Váhom – 4.090,- €
· ev.č. ponuky 0117114/2024 – doručená 18.11.2024 – R.Ch., Spišská Nová Ves – 3.770,- €.

Komisia konštatovala, že Osobitné ponukové konanie bolo úspešné. Ponuka -	ev.č. ponuky 0114122/2024 – doručená 08.11.2024 – S.R.G., Nové Mesto nad Váhom – 4.090,- €, bola vyhodnotená ako víťazná a záujemca bude oslovený na uzatvorenie kúpnej zmluvy.


Zápisnicu vypracovala: JUDr. Janka Syčová
V Banskej Bystrici, dňa 05.12.2024

Doplnenie zápisnice z 05.12.2024:

Dočasný správca vyzval listom, zo dňa 05.12.2024 záujemcu s víťaznou ponukou na predloženie údajov k vypracovaniu kúpnej zmluvy. Záujemca preukázateľne výzvu prevzal 28.12.2024, pričom v stanovenej lehote (15 dní od doručenia výzvy) dočasnému správcovi údaje nepredložil. V zmysle zaslanej výzvy sa takéto konanie považuje za odstúpenie záujemcu od úmyslu uzatvoriť kúpnu zmluvu.
Na základe uvedeného dočasný správca vyzval listom, zo dňa 27.01.2025 záujemcu s druhou najvyššou ponukou na predloženie údajov k vypracovaniu kúpnej zmluvy. Záujemca preukázateľne výzvu prevzal 31.1.2025, pričom v stanovenej lehote (15 dní od doručenia výzvy) dočasnému správcovi údaje predložil – doručené 05.02.2025. 

Doplnenie vypracovala: JUDr. Janka Syčová
V Banskej Bystrici, dňa 10.02.2025

Druhé doplnenie zápisnice z 05.12.2024, v znení z 10.2.2025:

Záujemca s druhou najvyššou ponukou odstúpil od úmyslu uzatvoriť zmluvu – doručené emailom 27.02.2025. Na základe uvedeného dočasný správca vyzval na navýšenie ponúk záujemcov ev.č. ponuky 0112208/2024 a ev.č. ponuky 0117114/2024 s rovnakými cenovými ponukami v lehote 10 dní od doručenia výzvy. Záujemca ev.č. ponuky 0112208/2024 reagoval zaslaním emailu dňa 10.03.2025 (v lehote) s ponukou na odkúpenie v celkovej výške 1.000,- € a záujemca ev.č. ponuky 0117114/2024 reagoval odstúpením od záujmu uzatvoriť kúpnu zmluvu, doručené dňa 17.03.2025 (v lehote).

Na základe týchto skutočností dočasný správca opätovne zverejní ponuku na predaj uvedených nehnuteľností v Registri ponúkaného majetku štátu.

Druhé doplnenie zápisnice vypracovala JUDr. Janka Syčová
[bookmark: _GoBack]V Banskej Bystrici, dňa 17.03.2025

